Kinderoppasser mishandel glo babaArgieffoto ‘n Vrou het Maandag in die Welkom-landdroshof verskyn nadat sy glo ‘n 10 maande oue baba, na wie sy omgesien het, aangerand het. “Die vrou se werkgewer het Woensdag by die huis gekom en die baba het gehuil terwyl sy kinderoppasser hom wou voer, het kapt. Stephen Thakeng, woordvoerder van die polisie in die Vrystaat, gesê. “Die kind se gesig het groen geword en die ma is met hom na die dokter omdat sy bang was dat hy ‘n allergiese reaksie toon.” Die dokter het bevind dat die kind geslaan is en ‘n saak van aanranding en kindermishandeling is geopen. Toe die kind se ma by die huis aangekom het, was die kinderoppasser weg. Die 29-jarige vrou is Vrydag in hegtenis geneem en het Maandag in die hof verskyn. Haar saak is tot volgende Maandag uitgestel vir haar borgaansoek.